cyanic-selkie/wikianc huggingface dataset:
Διοργανώσεις Ε.Π.Σ. Κέρκυρας 2008–09
Α1 Κατηγορία
Η ΑΕ Λευκίμμης τερμάτισε πρώτη και κατέκτησε το πρωτάθλημα.
Στην κατηγορία παρέμειναν οι εξής ομάδες:Ολυμπιάδα Καρουσάδων, Αστέρας Πετριτή, Ποσειδώνας Αγ. Μάρκου, ΟΦΑΜ, Αναγέννηση Περιβολίου, ΑΟ Κοντόκαλι, Ατρόμητος Στρογγυλής, Θιναλιακός.
Στην 10η και τελευταία θέση τερμάτισε η ΑΕ Κέρκυρας που υποβιβάστηκε στην Α κατηγορία. Ο ΑΟ Ποσειδώνας Αγίου Μάρκου ξεκίνησε με -2 βαθμούς.
Ο Θιναλιακός Αχαράβης ξεκίνησε με -2 βαθμούς.
Α Κατηγορία
Πρωταθλητής αναδείχθηκε ο Οδυσσέας Αυλιωτών,που προβιβάζεται στην Α1 κατηγορία.Μαζί του προβιβάζονται και οι Ολυμπιακός Μαντουκιού, ΑΟ Παξών και Αλκίνοος.
Ο πέμπτος Καποδίστριας Δουκάδων δεν ανεβαίνει τελικά κατηγορία εξαιτίας του υποβιβασμού του Όλυμπου Κέρκυρας από την Δ εθνική.Οι υπόλοιπες ομάδες που παραμένουν στην κατηγορία είναι οι εξής:Αστέρας Σπαρτύλα, Ομόνοια Γαστουρίου, ΑΟ Ερείκουσα, ΑΟ Κασσιώπη.
Ο Κένταυρος Αρίλλα τερμάτισε τελευταίος και υποβιβάστηκε στην Β κατηγορία. Ο ΑΟ Παξοί ξεκίνησε με -2 βαθμούς.
Βορράς
Πρωταθλήτρια αναδείχθηκε η ΑΕ Φαιάκων που ανέβηκε στην Α κατηγορία.Επίσης ανέβηκαν οι εξής ομάδες:Αστέρας Λιαπάδων, Αχιλλέας Νυμφών και ΠΑΟ Κορακιάνας.
Η Όστρια Αγραφών τερμάτισε στην 5η θέση και οδηγήθηκε σε μπαράζ με την αντίστοιχη πέμπτη του νότιου ομίλου.
Στην κατηγορία έμειναν οι εξής ομάδες:Ηρακλής Σφακερών, Αετός Αγ. Αθανασίου, Βέλος Βελοναδων, ΓΕ Θιναλίου, ΑΟ Λύκοι Νησακίου.Δεν υποβιβάστηκε καμιά ομάδα αφού η Γ κατηγορία καταργείται από την επόμενη σεζόν.
Νότος
Πρωταθλητής αναδείχθηκε ο Ποσειδώνας Βιταλάδων που ανέβηκε στην Α κατηγορία.Επίσης ανέβηκαν οι εξής ομάδες:Άρης Κέρκυρας, ΑΕ Καναλίων και ΑΟ Σιναράδων.
Ο Ηρακλής Αγ. Δέκα τερμάτισε στην 5η θέση και οδηγήθηκε σε μπαράζ με την αντίστοιχη πέμπτη του βόρειου ομίλου.
Στην κατηγορία έμειναν οι εξής ομάδες:Κεραυνός Δραγωτινών, ΑΟ Βασιλάτικα, Μέγας Αλέξανδρος, Κεραυνός Αγ. Νικολάου, Κεραυνός Ποταμού.Δεν υποβιβάστηκε καμιά ομάδα αφού η Γ κατηγορία καταργείται από την επόμενη σεζόν. Ο Ηρακλής Αγίων Δέκα ξεκίνησε με -2 βαθμούς.
Μπαράζ ανόδου
Παρότι δόθηκαν 2 αγώνες μπαράζ μεταξύ Όστριας Αγράφων και Ηρακλή Αγ. Δέκα,τελικά δεν ανέβηκε καμιά ομάδα εξαιτίας του υποβιβασμού του Όλυμπου Κέρκυρας από την Δ εθνική.
Γ Κατηγορία
Πρωταθλητής αναδείχθηκε ο Ατρόμητος Άφρας που προβιβάζεται.Εξαιτίας της κατάργησης της κατηγορίας,προβιβάζονται οι εξής ομάδες:ΑΟ Πεντάτι, Θύελλα Γαρίτσας, Κεραυνός Καββαδάδων, Εθνικός Περουλάδων, ΠΑΣ Μάγια, ΠΑΣ Καβαλλουρίου, Αυγερινός Βαλανιού. Ο ΑΟ πεντάτι ξεκίνησε με -8 βαθμούς.
Ο Εθνικός Περουλάβων ξεκίνησε με -2 βαθμούς.
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Κέρκυρας.
Γ φάση
Οι αγώνες ήταν διπλοί.Οι πρώτοι αγώνες έγιναν στις 11 Φεβρουαρίου 2009 και οι δεύτεροι στις 4 Μαρτίου 2009.
Ολυμπιακός Μαντουκίου-Βολίδα Μέσης 3-6
Βολίδα Μέσης-Ολυμπιακός Μαντουκίου 3-0
Οδυσσέας Αυλιωτών-ΑΕ Λευκίμμης 0-0
ΑΕ Λευκίμμης-Οδυσσέας Αυλιωτών 3-1
Δ φάση
Ο αγώνας έγινε στις 25 Μαρτίου 2009 στο Αθλητικό Κέντρο της ΕΠΣΚ, στο Κανόνι.
ΑΕ Λευκίμμης-Βολίδα Μέσης 0-0 (0-3 παρ.)
Σούπερ καπ
Βολίδα Μέσης-Όλυμπος Κέρκυρας 3-2
Παραπομπές
Κατηγορία:Ε.Π.Σ. Κέρκυρας Κατηγορία:Εγχώρια ποδοσφαιρικά πρωταθλήματα 2008-2009
Οστροβός Λάρισας
Ο Οστροβός απογράφεται ως ξεχωριστός οικισμός του Δήμου Αγιάς στην Περιφερειακή Ενότητα Λάρισας από το 2011. Σύμφωνα με το πρόγραμμα Καλλικράτης απογράφεται στην κοινότητα Μελιβοίας που υπάγεται στη Δημοτική Ενότητα Μελιβοίας του Δήμου Αγιάς ενώ σύμφωνα με την απογραφή 2011 απογράφησαν 2 κάτοικοι.
Παραπομπές
Κατηγορία:Χωριά του νομού Λάρισας Κατηγορία:Δήμος Αγιάς
Γκραμπόβιτσα (Ντεσπότοβατς)
Η Γκραμπόβιτσα (σερβικά κυριλλικά: Грабовица) είναι χωριό της Σερβίας, ευρισκόμενο εντός του Δήμου του Ντεσπότοβατς, ο οποίος ευρίσκεται εντός του Διαμερίσματος του Πομόραβλιε. Κατά την απογραφή του 2011, αριθμούσε 670 κατοίκους.
Εξωτερικοί Σύνδεσμοι
Κατηγορία:Οικισμοί του Ντεσπότοβατς
Ελευθερία Χατζηνίκου
Η Ελευθερία Χατζηνίκου (γεννηθείσα στις 20 Απριλίου 1978) είναι ελληνίδα παίκτρια της πετοσφαίρισης, η οποία πλέον έχει αποσυρθεί. Ήταν μέλος της ελληνικής εθνικής ομάδας ενόπλων δυνάμεων όπου κατέλαβε την 2η θέση στο Παγκόσμιο Στρατιωτικό πρωτάθλημα του 2004 στην Κατάνια της Σικελίας. Ήταν μέρος της ελληνικής εθνικής ομάδας με 106 διεθνείς συμμετοχές.
Αγωνίστηκε για την Ελλάδα στο ευρωπαϊκό πρωτάθλημα του 2001 στη Βάρνα της Βουλγαρίας, στους μεσογειακούς αγώνες της Τυνησίας το 2002, στο παγκόσμιο πρωτάθλημα του 2002 στη Γερμανία και στους Ολυμπιακούς αγώνες του 2004 στην Αθήνα. Σε επίπεδο συλλόγων, αγωνίστηκε για την Ε.Α. Λάρισας ξεκινώντας το 1990 για 12 χρόνια, την ομάδα του Μαρκόπουλου το 2002-2004, τον Φιλαθλητικό/ΠΑΟΚ το 2004-2006, τον Ολυμπιακό το 2006-2007. Αγωνίστηκε για τον Παναθηναϊκό από το 2007 έως το 2010 όπου και δήλωσε πως αποσύρεται από το άθλημα, έχοντας κατακτήσει 4 πρωταθλήματα και 3 κύπελλα Ελλάδας, καθώς και τη 2η θέση στο Challenge Cup του Ευρωπαϊκού πρωταθλήματος το 2010. Το 2011 και ενώ η ομάδα του Παναθηναϊκού βρισκόταν στην πέμπτη θέση λίγο πριν το τέλος του α' γύρου, ζητήθηκε η συνδρομή της μετά από 9 μήνες αποχής της. Δέχτηκε και κατάφερε να κερδίσει το 4ο πρωτάθλημα της με τον Παναθηναϊκό. Εκείνη τη χρονιά αναδείχτηκε MVP του ελληνικού πρωταθλήματος.
Παραπομπές
Κατηγορία:Ελληνίδες αθλήτριες της πετοσφαίρισης Κατηγορία:Πετοσφαιρίστριες ΠΑΟ
Αζόλιμνος Σύρου
Η Αζόλιμνος είναι οικισμός που βρίσκεται στη νοτιοανατολική πλευρά του νησιού της Σύρου και απέχει 5 χιλιόμετρα από την Ερμούπολη.
Γενικές πληροφορίες
Είναι τουριστικά αναπτυσσόμενος οικισμός που περιλαμβάνει παραλία με αλμυρίκια και το κοντινότερο παραθαλάσσιο χωριό στην Ερμούπολη. Έτσι, προτιμάται από πολλούς -ειδικά τους καλοκαιρινούς μήνες- λόγω της μικρής του απόστασης από την πρωτεύουσα.
Διαθέτει αρκετά ενοικιαζόμενα δωμάτια, ξενοδοχεία, ταβερνάκια, καφετέριες και ένα ιδιωτικό ποδοσφαιρικό γήπεδο 5x5. Στο χωριό έχουν χτιστεί τρεις καθολικές εκκλησίες: ο Άγιος Ιωσήφ, ο Άγιος Φραγκίσκος και το εκκλησάκι της Αναλήψεως, όπου κάθε χρόνο γίνεται το πανηγύρι της Αγίας Τριάδος.
Σε μικρή απόσταση στα νότια βρίσκεται το ακρωτήρι Φωκιότρυπες, το οποίο έχει μία μικρή παραλία που συγκεντρώνει φώκιες, κορμοράνους, γλάρους και μαυροπετρίτες.
Από την Αζόλιμνο διακρίνονται η Τήνος και η Μύκονος, αλλά και το μικρό ακατοίκητο νησί Άσπρο.
Διοίκηση και πληθυσμός
Διοικητικά, το μεγαλύτερο μέρος της Αζολίμνου ανήκει στη Δημοτική Ενότητα Ερμουπόλεως, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Ερμουπόλεως. Η πορεία του πληθυσμού στην περιοχή:
Εξωτερικοί σύνδεσμοι
Κατηγορία:Χωριά της Σύρου Κατηγορία:Παραλίες της Σύρου
Πλατύ Μεσσηνίας
Το Πλατύ είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 488 κατοίκων.Διοικητικά ανήκει στην Κοινότητα Πλατέος και υπάγεται στη Δημοτική Ενότητα Αρφαρών, του Δήμου Καλαμάτας.
Πληροφορίες
Το Πλατύ βρίσκεται σε υψόμετρο 27 μέτρων και απέχει 17 χιλιόμετρα από την Καλαμάτα. Μέχρι το 1927, ονομαζόταν Μπάστα. Πήρε το όνομά του, από το πλάτωμα του Ποταμού Παμίσου, που βρίσκεται έξω από το χωριό. Με βάση την προσφορά τους στο χωριό, οι σημαντικότερες οικογένειες θεωρούνται η οικογένεια Τσώνη(προσφορά στην εκκλησία, στο σχολείο και στο οδικό δίκτυο), Χρονόπουλου (προσφορά στην εκκλησία), Ταχταμπα(επιχειρήσεις και άλλες προσφορές) και Τσάκωνα( προσφορά στη εκκλησία και στο οδικό δίκτυο).
Ιερός Ναός Κοιμήσεως Θεοτόκου
Σημαντικό μνημείο στο Πλατύ, είναι ο Ιερός Ναός Κοιμήσεως Θεοτόκου, που άρχισε να κατασκευάζεται, το 1830, από τεχνίτες από τα Λαγκάδια Αρκαδίας. Το σχέδιο της εκκλησίας είναι του Τσίλλερ, για τον οποίο είχε τοποθετηθεί άγαλμα στον περίβολο της εκκλησίας, το οποίο κατέστρεψαν οι Γερμανοί κατακτητές κατά τη διάρκεια του δευτέρου Παγκοσμίου πολέμου. Την αγιογράφηση έκανε ο Μίμης Σπυρίδων Πελεκάσης, ο οποίος, ήταν δάσκαλος του Φώτη Κόντογλου. Τρεις οικογένειες του χωριού υποθήκευσαν τις περιουσίες τους, με σκοπό την δανειοδότηση από την τράπεζα, για το χτίσιμο του Ιερού Ναού. Αυτές οι οικογένειες, ήταν η οικογένεια Τσώνη, Χρονόπουλου και Τσάκωνα.
Μπαστογέφυρο
Κοντά στο Πλατύ, υπάρχει το Μπαστογέφυρο, ένα πέτρινο γεφύρι του 1950.
Ιππικοί Αγώνες
Κάθε χρόνο στις 23 Απριλίου, του Αγίου Γεωργίου, γίνονται Ιππικοί Αγώνες στο Πλατύ, που είναι έθιμο από την Τουρκοκρατία. Οι αγώνες γίνονται στο Ιπποδρόμιο, έναν χωμάτινο δρόμο, μήκους 1 χιλιομέτρου και πλάτους 10 μέτρων, από το εξωκκλήσι του Αγίου Γεωργίου, μέχρι το χωριό.
Παραπομπές
Κατηγορία:Χωριά του νομού Μεσσηνίας Κατηγορία:Δήμος Καλαμάτας
Παλάτι του Πατάουντι
Το παλάτι του Πατάουντι, που ονομάζεται επίσης Ιμπραχίμ Κότι, είναι ένα παλάτι της πρώην κυβερνώσας οικογένειας Πατάουντι, στην πόλη Πατάουντι της περιφέρειας Γκοργκέον, στην πολιτεία Χαρυάνα της Ινδίας. Το παλάτι κληρονόμησε ο Μανσούρ Άλι Καν, ο τελευταίος νοάμπ από τον πατέρα του, Ίφφικαρ Άλι Καν. Επί του παρόντος, το παλάτι αποτελεί κτήση του γιου του Μανσούρ Άλι Καν, Σάιφ Άλι Καν, ο οποίος το χρησιμοποιεί ως πατρική κατοικία.
Ιστορία
Μετά τον γάμο μεταξύ του νοάμπ του Πατάουντι και της Μπέγκαμ του Μπόχαλ, ο νοάμπ αισθάνθηκε ότι το παλιό οικογενειακό σπίτι δεν ήταν αρκετά μεγάλο για να στεγάσει τη νέα νύφη του με τον τρόπο που είχε συνηθίσει. Μετά από αίτημα του Ίφφικαρ Άλι Καν (1910-52), το κτήριο σχεδιάστηκε στο στυλ των αρχοντικών της αποικιακής εποχής του αυτοκρατορικού Δελχί από τον Ρόμπερ Τορ Ρούσσελ (1888-1972) με τη βοήθεια του Au Molt von Heinz. . Ο γιος του Ίφφικαρ, Μανσούρ Άλι Καν, είχε μισθώσει το παλάτι ως ξενοδοχείο στην Neemrana Hotels και λειτούργησε από το 2005 έως το 2014. Τότε, ο Σάιφ Άλι Καν ανέκτησε την κυριότητα του παλατιού και άρχισε εργασίες αποκατάστασης και ανακαίνισης, οι οποίες κράτησαν μέχρι τον Ιούλιο του 2015. Η αποκατάσταση και η ανακαίνιση έχουν πλέον τελειώσει και η οικογένεια ζει στο σπίτι τους κατά τους χειμερινούς μήνες.
Παραπομπές
Κατηγορία:Κτίρια και κατασκευές στην Ινδία
Σταματινό Μεσσηνίας
Πληροφορίες
Το Σταματινό βρίσκεται σε υψόμετρο 431 μέτρων, στις παρυφές του Ταϋγέτου. Απέχει 8 χιλιόμετρα από τα Αρφαρά και 24 χιλιόμετρα από την Καλαμάτα. Λέγεται και μπαλκόνι του Μεσσηνιακού κάμπου, λόγω της θέας του.
Παραπομπές
Κατηγορία:Χωριά του νομού Μεσσηνίας Κατηγορία:Δήμος Καλαμάτας
Επισκοπείο Σύρου
Το Επισκοπείο (ή Πισκοπειό) είναι οικισμός της Σύρου. Είναι χτισμένο στις πλαγιές ενός πευκόφυτου λόφου και είναι μία από τις πλουσιότερες πηγές πράσινου του νησιού. Βρίσκεται περίπου στο κέντρο της Σύρου και απέχει 4,5 χιλιόμετρα από την Ερμούπολη. Είναι έτσι ο πιο κοντινός παραθεριστικός οικισμός στην πρωτεύουσα.
Ιστορία
Κοντά στο Επισκοπείο βρίσκονται τα ερείπια της οικοδομής που άλλοτε χρησιμοποιούταν ως κατοικία του καθολικού επισκόπου. Αυτή η οικοδομή του 15ου αιώνα έδωσε και το όνομά της στον οικισμό.
Υπήρξε το πρώτο αγαπημένο θέρετρο των πλούσιων Συριανών εμπόρων μετα τη δημιουργία της Ερμούπολης το 1830, οι οποίοι έχτισαν το 19ο αιώνα εντυπωσιακές και επιβλητικές επαύλεις με καταπράσινους κήπους. Ο δρόμος για τον οικισμό περνάει από το λόφο Σκληπί, όπου βρίσκεται το κτήμα και η έπαυλη "Αυροφίλητον" του ιατρού Ιωάννη Φουστάνου (πρώην Φθισιατρείο). Σήμερα κυριαρχεί η εγκατάλειψη και οι περισσότερες επαύλεις είναι ερειπωμένες.
Διοίκηση και πληθυσμός
Διοικητικά ανήκει στη Δημοτική Ενότητα Άνω Σύρου, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Άνω Σύρου. Σύμφωνα με την απογραφή του 2011, στην περιοχή ζουν σήμερα 500 κάτοικοι. Η πορεία του πληθυσμού:
Εκκλησίες
Στην κορυφή του λόφου δεσπόζει η εκκλησία του Προφήτη Ηλία, η οποία χτίστηκε το 1845 και είναι ρυθμού μονόκλιτης βασιλικής. Βγαίνοντας από το χωριό και με κατεύθυνση προς την περιοχή Μάλλια, βρίσκεται ο ναός της Παναγίας της Πισκοπιανής ή Πρωτόθρονης, ο οποίος κατά την παράδοση υπήρξε η πρώτη μητρόπολη της Σύρου και η κατασκευή του τοποθετείται περίπου τον 6ο αιώνα μ.Χ. Στην Παναγία αυτή, αποδίδεται η σωτηρία του νησιού από την επιδημία πανώλης το 1728.
Ο θρύλος του κόκκινου σπιτιού
Το κόκκινο σπίτι ή «κοκκινόσπιτο», όπως είναι γνωστό στους κατοίκους του νησιού, είναι ένα ερειπωμένο διώροφο αρχοντικό στην περιοχή του Επισκοπείου. Θεωρείται από πολλούς ως στοιχειωμένο και αμαρτωλό σπίτι και λέγεται πως ενέπνευσε τον Μ. Καραγάτση να γράψει το μυθιστόρημα "Η Μεγάλη Χίμαιρα" (1953). Το σπίτι εξωτερικά είναι βαμμένο στην ίδια απόχρωση του αίματος και κάπως έτσι πήρε το συγκεκριμένο όνομα.
Σύμφωνα με τον θρύλο, η Μαρίνα Μπαρέ, μία νεαρή γαλλίδα παντρεμένη με τον Συριανό καπετάνιο Γιάννη Ρεϊζή, βρήκε παρηγοριά στην αγκαλιά του κουνιάδου της, Μηνά, αφού δεν μπορούσε να αντέξει τη μοναξιά της. Τη μοιραία νύχτα, χάνει τη μικρή Αννούλα (κόρη που έχει αποκτήσει με τον Γιάννη) από πνευμονία, ενώ παράλληλα μένει έγκυος από τον Μηνά. Η πεθερά της, που τους έχει πιάσει στο κρεβάτι της αμαρτίας, διώχνει τον Μηνά από το σπίτι μετά την κηδεία της εγγονής της και εκείνος αυτοκτονεί. Ο Γιάννης ενημερώνεται για όσα έχουν συμβεί ενώ βρίσκεται ήδη στο ταξίδι του γυρισμού. Όλα αυτά ωθούν τη Μαρίνα στην αυτοκτονία, στοιχειώνοντας με τη φασματική παρουσία της το σπίτι, το οποίο από τότε παραμένει έρημο αφού δεν βρέθηκαν ποτέ νόμιμοι κληρονόμοι.
Παλαιότερα υπήρχε η εντύπωση ότι τα βράδια ακούγονταν οι λυγμοί της Ρεΐζη, οι φωνές της Μαρίνας και τα γέλια του μικρού κοριτσιού. Πολλοί πιστεύουν ότι το σπίτι εξακολουθεί να έχει κακή ενέργεια και υποστηρίζουν πως όποιος τάραξε την ησυχία του ή τόλμησε να μετακινήσει έπιπλα και αντικείμενα, βρήκε τραγικό θάνατο κάτω από ανεξιχνίαστες συνθήκες. Έτσι, δημιουργήθηκε στο νησί ο μύθος του στοιχειωμένου κόκκινου σπιτιού. Κατά άλλους, όλα αυτά ανήκουν στη σφαίρα της φαντασίας και ότι ο χώρος ήταν απλά ένας τόπος συνάντησης χαρτοπαιχτών και παράνομων ζευγαριών, τους οποίους διασκέδαζε να τρομοκρατεί ένας κάτοικος με ελαφρά νοητική στέρηση.
Εξωτερικοί σύνδεσμοι
Κατηγορία:Χωριά της Σύρου
Ντάνα Ζαπότκοβα
μικρογραφία|Η Ντάνα Ζάτοπκοβα το 2014 Η Ντάνα Ζάτοπκοβα (τσέχικα: Dana Zátopková, το γένος Ίνγκροβα [Ingrová]) (19 Σεπτεμβρίου 1922 – 13 Μαρτίου 2020)  ήταν Τσεχοσλοβάκα, μετέπειτα Τσέχα, αθλήτρια του ακοντισμού. Κέρδισε το χρυσό μετάλλιο στον ακοντισμό στους Ολυμπιακούς Αγώνες του 1952 (μόλις μια ώρα αφότου ο σύζυγός της, Εμίλ Ζάτοπεκ, κέρδισε τα 5.000 μ.) και το αργυρό μετάλλιο στους Ολυμπιακούς Αγώνες του 1960. Ήταν πρωταθλήτρια Ευρώπης το 1954 και το 1958. Σημείωσε επίσης παγκόσμιο ρεκόρ το 1958 (55,73 μ.) όταν ήταν 35 ετών, καθιστώντας την την μεγαλύτερη σε ηλικία γυναίκα που κατέρριψε ρεκόρ σε αγώνα ανοικτού στίβου.
Η Ζάτοπκοβα και ο σύζυγός της ήταν οι μάρτυρες στη γαμήλια τελετή των χρυσών Ολυμπιονικών Όλγκα Φίκοτοβα και Χαλ Κόνολι στην Πράγα το 1957. Ο Εμίλ μίλησε στον πρόεδρο της Τσεχοσλοβακίας Άντονιν Ζάποτοτσκι για να ζητήσει βοήθεια ώστε η Όλγκα να πάρει άδεια να παντρευτεί τον Κόνολι. Αν και δεν είναι σαφές πόσο βοήθησε αυτό, έλαβαν άδεια λίγες μέρες αργότερα.
Εξωτερικοί σύνδεσμοι
Κατηγορία:Τσεχοσλοβάκες αθλήτριες του ακοντισμού Κατηγορία:Αθλητές του στίβου στους Θερινούς Ολυμπιακούς Αγώνες 1948 Κατηγορία:Αθλητές του στίβου στους Θερινούς Ολυμπιακούς Αγώνες 1952 Κατηγορία:Χρυσοί Ολυμπιονίκες του στίβου Κατηγορία:Τσεχοσλοβάκοι Ολυμπιονίκες Κατηγορία:Αθλητές του στίβου στους Θερινούς Ολυμπιακούς Αγώνες 1956 Κατηγορία:Αθλητές του στίβου στους Θερινούς Ολυμπιακούς Αγώνες 1960 Κατηγορία:Αργυροί Ολυμπιονίκες του στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου Κατηγορία:Αποδέκτες του Μεταλλίου Αξίας της Δημοκρατίας της Τσεχίας
Αυτοκράτορας Ενγιού
Ο Αυτοκράτορας Ενγιού (円融天皇, En'yū-tennō, 12 Aπριλίου 958 – 1 Mαρτίου 991) ήταν ο 64ος Αυτοκράτορας της Ιαπωνίας, σύμφωνα με την παραδοσιακή σειρά διαδοχής.
Η βασιλεία του Eνγιού διήρκεσε από το έτος 969 έως το 984.
Βιογραφία
Πριν την άνοδό του στον θρόνο των Χρυσανθέμων, το προσωπικό του όνομα (imina) ήταν Moριχίρα-σιννό
Ο Moριχίρα-σιννό ήταν ο πέμπτος γιος του Αυτοκράτορα Mουρακάμι από τη σύζυγό του αυτοκράτειρα Άνσι, την κόρη του Φουτζιβάρα νο Μοροσούκε, επομένως αδελφού του Αυτοκράτορα Ρεϊζέι.
Το 967 ο Moριχίρα-σιννό διορίστηκε ως διάδοχος, παρακάμπτοντας τον μεγαλύτερο αδελφό του από την ίδια μητέρα, καθώς ο αδελφός του δεν είχε καμία υποστήριξη από το γένος Φουτζιβάρα.
Ο Eνγού είχε πέντε αυτοκράτειρες ή αυτοκρατορικές συζύγους και έναν αυτοκρατορικό γιο.
Γεγονότα της ζωής του Eνγιού
Στη βασιλεία του υπήρξε μια σκληρή μάχη μεταξύ του γένους Φουτζιβάρα για το ποιος θα διοριζόταν καμπάκου. Ο Αυτοκράτορας Eνγιού ακολούθησε τη συμβουλή της μητέρας του και ευνόησε τον Φουτζιβάρα νο Κανεμίτσι, τον θείο του από τη μητέρα του. Είχε μόνο έναν γιο, τον μετέπειτα Αυτοκράτορα Iτσίγιο από τη Σένσι, μια κόρη του θείου του Φουτζιβάρα νο Κανεμίτσι, που ήταν άλλος αδελφός της μητέρας του. Έκανε την κόρη του Kανεμίτσι αυτοκρατορική σύζυγο, αν και δεν έκανε παιδιά. Η Σένσι και ο πατέρας της Kανέι ήταν θυμωμένοι με αυτή την ανύψωση του αντιπάλου τους και έλειψαν από την αυλή για μεγάλο χρονικό διάστημα, μένοντας στην έπαυλη του Kανέι με το παιδί.
Οι αυτοκρατορικές πομπές προς τα ιερά Χατσίμαν και Χιράνo έγιναν για πρώτη φορά κατά τη διάρκεια της βασιλείας του αυτοκράτορα Eνγιού.
Η πραγματική τοποθεσία του τάφου του Eνγιού είναι γνωστή. Αυτός ο Αυτοκράτορας τιμάται παραδοσιακά σε ένα μνημείο Σιντοϊσμού (misasagi) στο Κιότο.
Η IΥπηρεσία Αυτοκρατορικής Οικίας ορίζει αυτήν την τοποθεσία ως το μαυσωλείο του Eνγιού. Ονομάζεται επίσημα Nότσι νο Μουκαράμι νο μισασάγκι.
Σύζυγοι και παιδιά
Αυτοκράτειρα (Τσούγκου): Φουτζιβάρα νο Κόρι (藤原媓子), κόρη του Φουτζιβάρα νο Κανεμίτσι
Σύζυγος (Nγιόγκο): Αυτοκρατορική πριγκίπισσα Σόνσι (尊子内親王; 966–985), κόρη του Αυτοκράτορα Ρεϊζέι
Σύζυγος (Nγιόγκο): Φουτζιβάρα νo Σένσι (藤原詮子; 962–1002), κόρη του Φουτζιβάρα νο Κανέιε, αργότερα, Nγιόιν (女院) 'Χιγκάσι-σάντζο Ιν' (東三条院)
Συνοδός της αυλής (Koούι): Τζούτζο-Mιγιασουντοκόρο (中将御息所), κόρη του Φουτζιβάρα νο Κανετάντα
Σημειώσεις
δεξιά|μικρογραφία|120x120εσ| [[Εθνόσημο της Ιαπωνίας|Ιαπωνικό αυτοκρατορικό kamon — ένα στυλιζαρισμένο άνθος χρυσάνθεμου]]
Βιβλιογραφικές αναφορές
Κατηγορία:Ιάπωνες Αυτοκράτορες Κατηγορία:Λήμματα που περιέχουν κείμενο στα ιαπωνικά
Α΄ κατηγορία πετοσφαίρισης γυναικών Κύπρου 2009-10
Η Α΄ κατηγορία πετοσφαίρισης γυναικών Κύπρου 2009-10 ήταν η 33η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ανόρθωση για 4η φορά στην ιστορία της.
Σύστημα διεξαγωγής
Στο πρωτάθλημα της Α΄ κατηγορίας 2009-10 συμμετείχαν 8 ομάδες. Διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Μετά την ολοκλήρωση των 14 αγωνιστικών (Α΄ φάση) οι ομάδες χωρίστηκαν σε 2 ομίλους, ανάλογα με τη θέση τους, δίνοντας αγώνες κατάταξης (Β΄ φάση). Στους αγώνες κατάταξης μεταφέρθηκαν τα αποτελέσματα, οι βαθμοί, τα σετ και οι πόντοι της Α΄ φάσης.
Οι ομάδες στις θέσεις 1-4 διαγωνίστηκαν για την κατάκτηση του πρωταθλήματος και τις θέσεις που οδηγούσαν στα πρωταθλήματα Ευρώπης. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Οι ομάδες στις θέσεις 5-8 αναμετρήθηκαν αναμεταξύ τους από δύο φορές, μία εντός και μία εκτός έδρας. Η τελευταία ομάδα διαβαθμίστηκε στη Β΄ κατηγορία 2010-11.
Σύστημα βαθμολόγησης
Κάθε νίκη βαθμολογείτο με 2 βαθμούς και κάθε ήττα με 1 βαθμό.
Αλλαγές σε σχέση με την περίοδο 2008-09
Στο πρωτάθλημα της περιόδου 2009-10 συμμετείχε ο πρωταθλητής της Β΄ κατηγορίας 2008-09, ΘΟΪ Αυγόρου.
Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.
Βαθμολογία
Η βαθμολογία στο τέλος της Α΄ φάσης ήταν:
Πηγή : Βαθμολογία 2009-10
Αποτελέσματα
Πηγή : Αποτελέσματα 2009-10
Α΄ όμιλος
Η τελική βαθμολογία του Α΄ ομίλου ήταν:
1Επειδή η ΑΕΛ κατέκτησε το Κύπελλο Κύπρου 2009-10 εξασφαλίζοντας έτσι συμμετοχή στο Β΄ προκριματικό γύρο του Challenge Cup, στον Α΄ προκριματικό γύρο συμμετείχε η τρίτη ομάδα του πρωταθλήματος, Απόλλωνας.
Πηγή : Βαθμολογία 2009-10
Πηγή : Αποτελέσματα 2009-10
Β΄ όμιλος
Η τελική βαθμολογία του Β΄ ομίλου ήταν:
Πηγή : Βαθμολογία 2009-10
Πηγή : Αποτελέσματα 2009-10
Πηγές
Κατηγορία:Α΄ κατηγορία πετοσφαίρισης γυναικών Κύπρου Κατηγορία:Πετοσφαίριση το 2009 Κατηγορία:Πετοσφαίριση το 2010
Στις όχθες του Σηκουάνα
Στις όχθες του Σηκουάνα (Πρωτότυπος τίτλος: Quai des Orfèvres) είναι μια αστυνομική δραματική ταινία Γαλλικής παραγωγής του 1947 σε σκηνοθεσία Ανρί-Ζωρζ Κλουζό και πρωταγωνιστούν οι Σούζυ Ντελέρ, Μπερνάρντ Μπλιερ και ο Λουί Ζουβέ.
Πλοκή
Η Τζένη Λαμούρ είναι μία τραγουδίστρια του μουσικού θεάτρου και φιλοδοξεί ν' ανέβει ψηλότερα, κατακτώντας μέχρι και πρωταγωνιστικούς ρόλους στον κινηματογράφο. Ο Μορίς Μαρτινό, είναι ο άντρας της, πιανίστας στο επάγγελμα, ο οποίος την ζηλεύει παράφορα, σε σημείο να της θέτει περιορισμούς στην επαγγελματική της δραστηριότητα. Όταν ο Μπρινιόν, ένας εκκεντρικός και διεστραμμένος επιχειρηματίας με πολλές διασυνδέσεις στον χώρο του θεάματος θα προσεγγίσει την Τζένη, εκείνη θα ενδώσει και ο ζηλιάρης σύζυγος θα γίνει έξω φρενών απειλώντας την ζωή του Μπρινιόν. Η Τζένη λέγοντας ψέματα στον Μορίς θα πάει στο σπίτι του Μπρινιόν για να τον δει. Ο Μορίς θα το ανακαλύψει και θα σπεύσει οπλισμένος να τους σκοτώσει, πλην όμως εισερχόμενος στο σπίτι του Μπρινιόν θα τον βρει ήδη νεκρό. Η τρίτη επισκέπτρια στο σπίτι του Μπρινιόν θα είναι η Ντόρα, φίλη του ζεύγους, η οποία πήγε για να καλύψει τα αποδεικτικά στοιχεία που άφησε η Τζένη. Έτσι οι τρεις πρωταγωνιστές θα βρεθούν μπλεγμένοι με το έγκλημα και θα προσπαθήσουν να βοηθηθούν μεταξύ τους. Την υπόθεση θα την αναλάβει ο επιθεωρητής Αντουάν, του διάσημου αστυνομικού τμήματος του Παρισιού, με την ονομασία Στην Οχθη του Σηκουάνα (Quai des Orfevres), ο οποίος μετά από συνεχείς έρευνες και ανακρίσεις θα φέρει τα πάνω κάτω και θα εντοπίσει τον πραγματικό δολοφόνο την παραμονή των Χριστουγέννων.
Παραγωγή
Η ταινία ηταν η πρώτη του Ανρί-Ζωρζ Κλουζό μετά από μια περιόδο 4 ετών, καθώς είχε σταμάτησει να δουλεύει ως σκηνοθέτης μετά την διαμάχη που είχε προκάλεσει η προηγούμενη ταινία του Το Κοράκι (1943), η οποία σήμαινε και το τέλος της συνεργασίας του με την ναζιστική εταιρεία παραγωγής Continental Films.
Υποδοχή
Οι κριτικές ανασκόπησης στην ιστοσελίδα Rotten Tomatoes, δίνουν βαθμολογία θετικής έγκρισης σε ποσοστό 100%, με βάση 32 κριτικές και μέση βαθμολογία 8,34/10.
Εξωτερικοί σύνδεσμοι
Κατηγορία:Γαλλικές αστυνομικές δραματικές ταινίες Κατηγορία:Γαλλικές ταινίες Κατηγορία:Γαλλόφωνες ταινίες Κατηγορία:Γαλλικές ασπρόμαυρες ταινίες Κατηγορία:Ταινίες σε σκηνοθεσία Ανρί-Ζωρζ Κλουζό Κατηγορία:Ταινίες γυρισμένες στο Παρίσι Κατηγορία:Ταινίες του 1947 Κατηγορία:Ταινίες τοποθετημένες στο Παρίσι
Καρλίτος (ποδοσφαιριστής, 1990)
Ο Κάρλος Ντάνιελ Λόπεζ Ουέσκα, γνωστός και ως Καρλίτος, είναι Ισπανός ποδοσφαιριστής που αγωνίζεται για τη Λαμία.
Συλλογική καριέρα
Ο Καρλίτος γεννήθηκε στο Αλικάντε της Βαλένθιας. Έκανε το επαγγελματικό του ντεμπούτο στην Τολεράντος της Τερθέρα Ντιβισιόν. Έπειτα από μία σεζόν στην Οντίνιεντ, πήγε στην ρωσική Ντιναμό Αγίας Πετρούπολης για να κάνει τα πρώτα επαγγελματικά του βήματα. Τον Ιανουάριο του 2015, όντας ο πρώτος σκόρερ της Ισπανικής Νοβέλδα, υπέγραψε στον Κυπριακό σύλλογο, Άρη Λεμεσού. Ο Καρλίτος βοήθησε τον Άρη να προβιβαστεί στην πρώτη κατηγορία της Κύπρου με 2 τέρματα σε 9 συμμετοχές και το ίδιο καλοκαίρι, υπέγραψε στην Ελντένσε. Αργότερα πέρασε από την β΄ ομάδα της Βιγιαρεάλ, την Βίσλα Κρακοβίας και την Λέγκια Βαρσοβίας, οπού μάλιστα βγήκε πρώτος σκόρερ της Εκστρακλάσα, με 16 γκολ σε 38 εμφανίσεις την σεζόν 2018-19. Το καλοκαίρι του 2019, μεταγράφηκε στην Αραβική Άλ Ουάχντα, πραγματοποιώντας 9 εμφανίσεις και πετυχαίνοντας 5 γκολ στο πρώτο μισό. Τον Ιανουάριο του 2020, πήγε στον Παναθηναϊκό ως ελεύθερος, ενώ τον Σεπτέμβριο του ίδιου χρόνου, σκόραρε το πρώτο του γκολ με τα πράσινα απέναντι στον ΟΦΗ.
Παραπομπές
Κατηγορία:Ισπανοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Άρη Λεμεσού Κατηγορία:Ποδοσφαιριστές ΚΝ Ελντένσε Κατηγορία:Ποδοσφαιριστές Λέγκια Βαρσοβίας Κατηγορία:Ποδοσφαιριστές Βίσλα Κρακοβίας Κατηγορία:Ποδοσφαιριστές 1 Λίγκα Πολωνίας Κατηγορία:Ποδοσφαιριστές Προ Λιγκ ΗΑΕ Κατηγορία:Ποδοσφαιριστές Αλ Γουάχντα ΣΚΚ Κατηγορία:Ποδοσφαιριστές Βιγιαρρεάλ ΚΦ Β Κατηγορία:Ισπανοί ποδοσφαιριστές στο εξωτερικό Κατηγορία:Ποδοσφαιριστές Τερθέρα Ντιβιζιόν Κατηγορία:Ποδοσφαιριστές Παναθηναϊκού Κατηγορία:Ξένοι ποδοσφαιριστές στην Πολωνία Κατηγορία:Ξένοι ποδοσφαιριστές στην Ελλάδα Κατηγορία:Ξένοι ποδοσφαιριστές στην Κύπρο Κατηγορία:Ποδοσφαιριστές Β΄ Κατηγορίας Κύπρου Κατηγορία:Ποδοσφαιριστές Σούπερ Λιγκ Ελλάδας
Σκάλα Αβδήρων Ξάνθης
Γεωγραφία-ιστορία
Η Σκάλα Αβδήρων βρίσκεται στα δυτικά παράλια του Θρακικού πελάγους, σε απόσταση 29 χιλιόμέτρων Ν.-ΝΑ. από την Ξάνθη, 17 χλμ. Ν. από τη Γενισέα (έδρα του δήμου) και περίπου 7 χλμ. Ν. από τα Άβδηρα (ιστορική έδρα). Τα σπίτια της είναι κτισμένα ανάμεσα στον Ερωδιό ή παραλία Μυρωδάτου και το λιμάνι Αβδήρων. Η παραλία της, μαζί με αυτή του Μυρωδάτου, αποτελεί μέρος ενός ευρύτερου ανοικτού όρμου με νότιο προσανατολισμό και συνολικό μήκος 18.400 μέτρα. Είναι οργανωμένη, έχει λευκή άμμο, πεντακάθαρα νερά και στον οικισμό υπάρχουν μερικά κέντρα εστίασης.
Αρχαίο λιμάνι Αβδήρων
Τα αρχαία Άβδηρα, μετέπειτα Πολύστυλο, είχαν εκατέρωθεν του ακρωτηρίου Mπουλούστρα δύο λιμάνια, με σημαντικότερο το δυτικό κοντά στον λόφο του Πολυστύλου και ανατολικά του σημερινού οικισμού. Το αρχαίο λιμάνι υπήρξε από τα σημαντικότερα και εμπορικότερα της Αιγαιακής Θράκης σε τοποθεσία μεγάλης εμπορικής και στρατηγικής σημασίας και ήταν η κύρια αιτία της μεγάλης άνθισης της αρχαίας πόλης των Αβδήρων. Ο λιμενοβραχίονας του είχε μήκος 170 μέτρων, κατεύθυνση από ανατολικά προς δυτικά με μικρή απόκλιση προς βορρά και είχε κατασκευασθεί από μεγάλους γρανίτινους λίθους, οι οποίοι είναι ακόμα εμφανείς στην ανατολική πλευρά του σύγχρονου λιμανιού. Στο κέντρο του σύγχρονου λιμανιού είναι εμφανής αλλά βυθισμένη στο νερό η άκρη του αρχαίου λιμενοβραχίονα και ο κυκλικός πύργος, που στήριζε τον αρχαίο φανό (φάρο).
Διοικητικά
Αναφέρονται για πρώτη φορά ως ξεχωριστός οικισμός να απογράφονται το 2001 στο τότε Τοπικό Διαμέρισμα Αβδήρων του δήμου Αβδήρων. Σύμφωνα με το Πρόγραμμα «Καλλικράτης» μαζί με τα Άβδηρα, τη Γκιώνα, τον Λεύκιππο και την Πεζούλα αποτελούν την τοπική κοινότητα Αβδήρων, που υπάγεται στη δημοτική κοινότητα Αβδήρων του Δήμου Αβδήρων και σύμφωνα με την απογραφή του 2011 έχει πληθυσμό 74 κατοίκους.
Παραπομπές
Κατηγορία:Χωριά του νομού Ξάνθης Κατηγορία:Δήμος Αβδήρων
Αγγελής Βλαχοθανάσης
Ο Αγγελής Βλαχοθανάσης (14 Μαρτίου 1923 - 12 Μαρτίου 2003), του Δημητρίου, ήταν Έλληνας δικηγόρος και πολιτικός, ο οποίος υπηρέτησε ως βουλευτής στην Εύβοια.
Οικογένεια
Πατέρας του ήταν ο Δημήτριος Βλαχοθανάσης και θείος του ο γιατρός και βουλευτής Κωνσταντίνος Βλαχοθανάσης, ο οποίος είχε αναπτύξει έντονη φιλανθρωπική δράση και είχε ονομαστεί "θεός της Εύβοιας" από τον Εμμανουήλ Τσουδερό λόγω του έντιμου βίου του και της αλτρουιστικής του δραστηριότητας.
Πρώτα χρόνια και δικηγορία
Γεννήθηκε στα Καμάρια της Ιστιαίας, το 1923. Σπούδασε νομικά και άσκησε τη δικηγορία.
Τελευταία χρόνια
Τα τελευταία χρόνια έζησε στην Αθήνα, όπου και απεβίωσε το 2003. Κηδεύτηκε από τον ιερό ναό Αγίου Κωνσταντίνου και Ελένης, στο νεκροταφείο Ζωγράφου. Κατέλιπε τη σύζυγό του, Ευαγγελία και δύο κόρες, όπως και εγγόνια.
Νύχτες κάτω από την πέτρινη γέφυρα
Νύχτες κάτω από την πέτρινη γέφυρα (γερμανικός τίτλος: Nachts unter der steinernen Brücke) είναι μυθιστόρημα του Αυστριακού συγγραφέα εβραϊκής καταγωγής Λέο Περούτς. Ο συγγραφέας άρχισε να το γράφει ήδη από το 1924, περίοδο που ζούσε ακόμη στη Βιέννη και το τελείωσε το 1951, στο Τελ Αβίβ, όπου μετανάστευσε το 1938, μετά την προσάρτηση της Αυστρίας από τους Ναζί. Λόγω της εβραϊκής θεματικής, δυσκολεύτηκε να βρει εκδότη στην μεταπολεμική Αυστρία, το έργο εκδόθηκε το 1953.
Αν και εμφανίζεται ως συλλογή διηγημάτων, το μυθιστόρημα ακολουθεί μια κύρια πλοκή - που αναφέρεται στην οικογένεια του πλούσιου Εβραίου Μορδεχάι Μάισελ την εποχή του αυτοκράτορα Ροδόλφου Β΄- και γενικότερα περιγράφει τη ζωή στην παλιά Εβραιούπολη της Πράγας, της οποίας η καταστροφή στα τέλη του 19ου αιώνα εντυπωσίασε πολύ τον συγγραφέα, που την έζησε.
Η πέτρινη γέφυρα του τίτλου είναι η γέφυρα του Καρόλου στην Πράγα.
Παρουσίαση
Το μυθιστόρημα έχει μια πρωτότυπη αφηγηματική σύνθεση. Αποτελείται από 14 ιστορίες της παλιάς Πράγας, φαινομενικά ασύνδετες, και έναν επίλογο. Μόνο σταδιακά ο αναγνώστης αντιλαμβάνεται τη σύνδεση μεταξύ των μεμονωμένων ιστοριών, οι οποίες συμπληρώνουν η μία την άλλη, λειτουργούν επίσης ανεξάρτητα και δεν παρατάσσονται με χρονολογική σειρά. Οι πρωταγωνιστές των ιστοριών είναι διαφορετικοί αλλά επανεμφανίζονται σε άλλες ιστορίες και οι περιπέτειές τους διασταυρώνονται.
Η ιστορία του παρασκηνίου είναι το οικογενειακό ιστορικό του φοιτητή Ιατρικής Γιάκομπ Μάισελ, απογόνου του εμπόρου του μυθιστορήματος, ο οποίος διηγείται τις ιστορίες στον αφηγητή-συγγραφέα, και η καταστροφή μεγάλου τμήματος της παλιάς Εβραιούπολης της Πράγας γύρω στα τέλη του 19ου αιώνα, την οποία βίωσε ο συγγραφέας ως μαθητής γυμνασίου.
Στο έργο εμφανίζονται πολυάριθμοι χαρακτήρες της Εβραιούπολης: έμποροι, υπηρέτες, γελωτοποιοί, αστρολόγοι, καλλιτέχνες, σαλτιμπάγκοι, κλέφτες, και στην άλλη όχθη αυλικοί και η φιγούρα του υπερήφανου και παράξενου αυτοκράτορα, χαμένου στα όνειρα και την μελαγχολία. Επίσης εμφανίζονται πολλά στοιχεία που σχετίζονται με αρχαίους θρύλους, αποκρυφιστικούς μύθους και την Καμπάλα και έχουν καθοριστικό ρόλο στην πλοκή.
Υπόθεση
Η υπόθεση διαδραματίζεται στα τέλη του 16ου και στις αρχές του 17ου αιώνα. Κατά τη διάρκεια μιας επίσκεψής του στην Εβραιούπολη της Πράγας, ο αυτοκράτορας της Αγίας Ρωμαϊκής Αυτοκρατορίας Ροδόλφος Β΄ βλέπει μια όμορφη νεαρή γυναίκα και την ερωτεύεται. Ο Ροδόλφος απαιτεί από τον μεγάλο ραβίνο Λόεβ να στείλει τη γυναίκα στο κάστρο του. Ο ραβίνος αρνείται επειδή η Εσθήρ είναι παντρεμένη, σύζυγος του πλούσιου εμπόρου Μορδεχάι Μάισελ. Τότε ο νεαρός αυτοκράτορας απειλεί να εκδιώξει τους Εβραίους. Ανησυχώντας για την κοινότητά του, ο ραβίνος φυτεύει μια τριανταφυλλιά και ένα δεντρολίβανο δίπλα-δίπλα κάτω από την Πέτρινη Γέφυρα στις όχθες του Μολδάβα, έτσι οι ψυχές του Ροδόλφου και της Εσθήρ ενώνονται νύχτα με τη νύχτα μέσα στα όνειρα, καθώς η Εσθήρ τον επισκέπτεται στον ύπνο του. Αλλά αυτό το αμάρτημα προκάλεσε ξέσπασμα επιδημίας πανούκλας που πλήττει τα παιδιά στην Εβραιούπολη. Όταν ο ραβίνος καταλαβαίνει την αιτία της κατάρας, ξεριζώνει το δεντρολίβανο. Η όμορφη Εσθήρ πεθαίνει, αφήνοντας πίσω απαρηγόρητους τον Μορδεχάι Μάισελ και τον Ροδόλφο, και η επιδημία τελειώνει.
Χρόνια αργότερα, ο Ροδόλφος και ο Μάισελ, χωρίς να έχουν δει ποτέ ο ένας τον άλλον, βρίσκονται ξανά συνδεδεμένοι: ο αυτοκράτορας, βαριά χρεωμένος, συναλλάσσεται με τον πλούσιο έμπορο - χρήματα έναντι προνομίων. Επιπλέον, ο αυτοκράτορας πρόκειται να κληρονομήσει την περιουσία του τελευταίου. Όταν όμως ο Μορδεχάι Μάισελ μαθαίνει, τις τελευταίες εβδομάδες της ζωής του, ότι η γυναίκα του Εσθήρ ήταν ερωμένη του αυτοκράτορα, σπαταλά όλα του τα χρήματα για να πάρει εκδίκηση. Μ' αυτόν τον τρόπο, παρασύρει όλη τη Βοημία στην ατυχία του.
Ο ραβίνος Λόεβ επίσης εμπλέκεται πάντα σ' αυτά τα γεγονότα και διαταράσσει την ισορροπία του κόσμου με τα μαγικά του λόγια και τις υπερκόσμιες δυνάμεις του.
Ζωή στον Άρη
Τον 19ο αιώνα ξεκίνησαν επιστημονικές έρευνες για ίχνη ζωής, που συνεχίζονται με τηλεσκοπικές αναζητήσεις και διαστημικούς εξερευνητές. Ενώ οι πρώιμες μελέτες επικεντρώθηκαν στην φαινομενολογία που συνορεύει με τη φαντασία, η σύγχρονη επιστημονική έρευνα έδωσε έμφαση στην αναζήτηση νερού, σε χημικά ίχνη ζωής στο έδαφος και τα πετρώματα στην επιφάνεια του πλανήτη, και σε βιοδείκτες αερίων στην ατμόσφαιρα του Άρη.
Ο Άρης είναι ιδιαίτερου ενδιαφέροντος για τη μελέτη της προέλευσης της ζωής λόγω της ομοιότητας του με την πρώιμη Γη. Ιδιαίτερα επειδή έχει ψυχρό κλίμα και δεν διαθέτει τεκτονικές πλάκες ή μετατόπιση των ηπείρων, οπότε έχει παραμείνει αμετάβλητος από τα τέλη της Εσπερινικής περιόδου. Τουλάχιστον τα δύο-τρίτα της επιφάνειας του Άρη έχουν ηλικία πάνω από 3,5 δισεκατομμύρια έτη, και ο πλανήτης ίσως αποτελεί την καλύτερη ιστορική μαρτυρία για τις προβιοτικές συνθήκες που οδηγούν σε αβιογένεση, έστω και αν ζωή δεν υπάρχει ή δεν υπήρξε ποτέ εκεί.
Κατόπιν της επιβεβαίωσης για ύπαρξη επιφανειακού υγρού νερού στο παρελθόν, τα ρόβερ Curiosity και Opportunity άρχισαν να ψάχνουν για ίχνη παλαιότερης ζωής, όπως παλαιά βιόσφαιρα βασισμένη σε αυτότροφους, χημειοτροφικούς, ή χημειολιθοτροφικούς μικροοργανισμούς, καθώς και για αρχαίο νερό, όπως ποταμίσια-λιμναία περιβάλλοντα (πεδία που σχετίζονται με αρχαία ποτάμια ή λίμνες) που ίσως ήταν κατοικήσιμα. Η αναζήτηση για ίχνη κατοικησιμότητας, η ταφονομία (που σχετίζεται με απολιθώματα), και οι οργανικές ενώσεις στον Άρη αποτελούν τώρα τα κύρια αντικείμενα των NASA και ESA.
Τον Ιούνιο του 2018, η NASA ανακοίνωσε την ανίχνευση εποχικών διακυμάνσεων στα επίπεδα μεθανίου στον Άρη, που ίσως προέρχεται από μικροοργανισμούς ή γεωλογικά μέσα. Από τον Απρίλιο του 2018 ο Ευρωπαϊκός Τροχιακός Δορυφόρος Ιχνών Αερίων (ExoMars Trace Gas Orbiter) του προγράμματος αστροβιολογίας ExoMars παρακολουθεί το ατμοσφαιρικό μεθάνιο και το 2020 το ρόβερ ExoMars θα εξορύξει δείγματα υπεδάφους, ενώ το ρόβερ της NASA Άρης 2020 (Mars 2020) θα αποθηκεύσει δεκάδες από τα δείγματα για πιθανή μεταφορά σε Γήινα εργαστήρια τη δεκαετία του 2020 - 2030.
Πρώιμες υποθέσεις
Οι Αρειανοί πολικοί πάγoι ανακαλύφθηκαν από τα μέσα του 17ου αιώνα. Στα τέλη του 18ου αιώνα, ο Ουίλιαμ Χέρσελ απέδειξε ότι μεγαλώνουν και μικραίνουν εναλλάξ, κατά το το καλοκαίρι και το χειμώνα κάθε ημισφαιρίου. Από τα μέσα του 19ου αιώνα, οι αστρονόμοι γνώριζαν ότι ο Άρης είχε αρκετές ομοιότητες με τη Γη, όπως η χρονική διάρκεια του Αρειανού ημερονυκτίου που είναι σχεδόν ίση με τη Γήινη (24 ώρες και 37 λεπτά). Γνώριζαν επίσης ότι η αξονική κλίση ήταν παρόμοια με της Γης, δηλαδή υπάρχουν εποχές του έτους όπως και στη Γη — αλλά σχεδόν διπλάσιας διάρκειας επειδή το Αρειανό έτος διαρκεί πολύ περισσότερο. Οι παρατηρήσεις αυτές οδήγησαν στις υποθέσεις ότι τα σκοτεινότερα άλβεδο αντιστοιχούσαν στο νερό και τα φωτεινότερα στη στεριά, και τελικά ίσως να υπάρχει κάποια μορφή ζωής στον Άρη.
Το 1854, ο Γουίλιαμ Χιούελ, υπότροφος του Κολέγιου Τρίνιτυ στο Κέμπριτζ, ο οποίος διέδωσε τη λέξη επιστήμονας, διατύπωσε τη θεωρία ότι ο Άρης είχε θάλασσες, στεριά και πιθανές μορφές ζωής. Στα τέλη του 19ου αιώνα αυξήθηκαν οι εικασίες για ζωή στον Άρη, κατόπιν τηλεσκοπικών παρατηρήσεων φαινομενικών Άρειανών καναλιών — που τελικά βρέθηκε ότι ήταν οφθαλμαπάτες. Το 1895 ο Αμερικανός αστρονόμος Πέρσιβαλ Λόουελ δημοσίευσε το βιβλίο του Άρης, που ακολουθήθηκε από το ο Άρης και τα Κανάλια του το 1906,  προτείνοντας ότι τα κανάλια ήταν το έργο εξαφανισμένου πολιτισμού. Η ιδέα ενέπνευσε το Βρετανό συγγραφέα Χ.Τζ.Γουέλς που το 1897 έγραψε το Ο Πόλεμος των Κόσμων, διηγούμενος μία εξωγήινη εισβολή από Αρειανούς που προσπαθούσαν να γλιτώσουν από την ολοκληρωτική ξήρανση του πλανήτη.
Το 1894, άρχισαν φασματοσκοπικές αναλύσεις στην Αρειανή ατμόσφαιρα, όταν ο Αμερικάνος αστρονόμος Γουίλιαμ Γουάλας Κάμπελ έδειξε ότι εκεί δεν υπάρχει νερό, ούτε οξυγόνο. Το 1909, με παρατηρήσεις από καλύτερα τηλεσκόπια, απορρίφθηκε η υπόθεση των καναλιών.
Κατοικησιμότητα
Το περιβάλλον του Άρη διαμορφώνεται από χημικά, φυσικά, γεωλογικά και γεωγραφικά χαρακτηριστικά. Μεμονωμένες μετρήσεις των παραγόντων αυτών ίσως δεν επαρκούν για να αποφανθεί αν το περιβάλλον είναι κατοικήσιμο, αλλά το άθροισμα των μετρήσεων θα συνεισφέρει στις δυνατότητες πρόβλεψης περιοχών με μεγαλύτερη ή μικρότερη ενδεχόμενη κατοικησιμότητα. Οι δύο τρέχουσες οικολογικές προσεγγίσεις για την κατοικησιμότητα της Αρειανής επιφάνειας κάνουν χρήση 19 ή 20 περιβαλλοντικών παραγόντων, με έμφαση στη διαθεσιμότητα του νερού, τη θερμοκρασία, την παρουσία θρεπτικών ουσιών, μια πηγή ενέργειας, και την προστασία από την ηλιακή υπεριώδη ακτινοβολία και την γαλαξιακή κοσμική ακτινοβολία.
Οι επιστήμονες δεν γνωρίζουν τον ελάχιστο αριθμό παραμέτρων για τον προσδιορισμό της κατοικησιμότητας, αλλά είναι βέβαιοι ότι είναι περισσότεροι από ένα - δύο από τα στοιχεία του πίνακα που ακολουθεί. Ομοίως, για κάθε ομάδα παραμέτρων πρέπει να προσδιορίζονται τα όρια. Εργαστηριακές προσομοιώσεις δείχνουν ότι με συνδυασμό πολλαπλών θανατηφόρων παραγόντων τα ποσοστά επιβίωσης κατρακυλούν γρήγορα. Δεν έχουν δημοσιευθεί ακόμα πλήρεις Αρειανές προσομοιώσεις που να περιλαμβάνουν όλους τους βιοκτόνους παράγοντες συνδυασμένους.
Παρελθόν
Πρόσφατα μοντέλα έδειξαν ότι, ακόμη και με ατμόσφαιρα πυκνού CO2, ο πρώιμος Άρης ήταν πιο κρύος από όσο ήταν ποτέ η Γη. Παροδικές θερμές συνθήκες που σχετίζονταν με προσκρούσεις ή ηφαιστειακή δραστηριότητα θα ευνοούσαν το σχηματισμό των δικτύων κοιλάδων στα τέλη της περιόδου Νώε, ακόμη και αν στα μέσα της περιόδου οι παγκόσμιες συνθήκες ήταν μάλλον παγετώδεις. Οι τοπικές αυξήσεις στη θερμοκρασία του θα ήταν σποραδικές, αλλά θα υπήρχαν πολλά περιστατικά ροής νερού στην επιφάνεια του Άρη. Τα ορυκτολογικά και τα μορφολογικά στοιχεία δείχνουν υποβάθμιση της κατοικησιμότητας από τα μέσα της Εσπερινής περιόδου και μετά. Τα ακριβή αίτια δεν είναι πλήρως κατανοητά και ίσως σχετίζονται με συνδυασμό διεργασιών, όπως απώλεια πρώιμης ατμόσφαιρας, ή διάβρωση από προσκρούσεις. αριστερά|μικρογραφία|Ο κρατήρας Άλγα πιστεύεται ότι περιέχει αποθέματα από ιμπακτίτες στα οποία διατηρούνται αρχαία ίχνη ζωής, αν υπήρξε. Η απώλεια του Αρειανού μαγνητικού πεδίου επηρέασε έντονα τα επιφανειακά περιβάλλοντα μέσω ατμοσφαιρικής απώλειας και αυξημένης ακτινοβολίας, δηλαδή μειώθηκε η κατοικησιμότητα. Ενόσω υπήρχε μαγνητικό πεδίο, η ατμόσφαιρα θα προστατευόταν από τη διάβρωση του ηλιακού ανέμου, και θα είχε διασφαλιστεί η διατήρηση πυκνής ατμόσφαιρας, που είναι απαραίτητη για την παρουσία υγρού νερού στην επιφάνεια του Άρη. Η απώλεια της ατμόσφαιρας συνοδεύτηκε από πτώση στις θερμοκρασίες. Μέρος των αποθεμάτων υγρού νερού εξαχνώθηκαν και μεταφέρθηκαν στους πόλους, ενώ το υπόλοιπο παγιδεύτηκε στο μόνιμο στρώμα του πάγου.
Επίγειες παρατηρήσεις και αριθμητικά μοντέλα έχουν δείξει ότι μία πρόσκρουση με σχηματισμό κρατήρα μπορεί να δημιουργήσει ένα μακροχρόνιο υδροθερμικό σύστημα εάν υπάρχει πάγος στο φλοιό της γης. Για παράδειγμα, μεγάλος κρατήρας 130 χλμ. θα μπορούσε να συντηρήσει ένα ενεργό υδροθερμικό σύστημα για έως 2 εκατομμύρια χρόνια, δηλαδή αρκετό καιρό για την ανάπτυξη μικροσκοπικής ζωής αλλά όχι για σημαντική εξελικτική πορεία.
Το 2013, το ρόβερ της NASA  Curiosity εξέτασε δείγματα εδάφους και πετρωμάτων με  τα ενσωματωμένα όργανα και λήφθηκαν πρόσθετες πληροφορίες για αρκετούς παράγοντες κατοικησιμότητας. Η ομάδα του ρόβερ αναγνώρισε μερικά από τα βασικά χημικά συστατικά για τη ζωή στο χώμα, όπως θείο, άζωτο, υδρογόνο, οξυγόνο, φώσφορο και μάλλον άνθρακα, καθώς και αργιλικά ορυκτά, ενδεικτικά εξαφανισμένου αρχαίου υδάτινου περιβάλλοντος — ίσως μια λίμνη ή αρχαία κοίτη χειμάρρου — με ουδέτερη οξύτητα και μικρή αλμυρότητα. Την 9 Δεκεμβρίου 2013, η NASA ανέφερε ότι με βάση δεδομένα από τις παρατηρήσεις του Curiosity, στο Aeolis Palus του Κρατήρα Γκέηλ υπήρχε μία αρχαία λίμνη φρέσκου νερού που θα ήταν φιλόξενο περιβάλλον για την μικροβιακή ζωή. Η επιβεβαίωση ότι υγρό νερό έρεε κάποτε στον Άρη, η ύπαρξη θρεπτικών συστατικών, και η προηγούμενη ανακάλυψη του παλαιού μαγνητικού πεδίου που προστάτευε τον πλανήτη από την κοσμική και ηλιακή ακτινοβολία, μαζί συνεπάγονται ότι το Αρειανό περιβάλλον θα υποστήριζε τη ζωή. Ωστόσο, η εκτίμηση της παρελθοντικής κατοικησιμότητας δεν αποδεικνύει ότι υπήρξε Αρειανή ζωή ποτέ. Αν υπήρξε, ήταν μάλλον μικρόβια σε υγρά ή ιζήματα, ή ελεύθερα βιοφίλμ.
Στις 7 Ιουνίου 2018, η NASA ανακοίνωσε ότι το ρόβερ Curiosity βρήκε οργανικά μόρια σε ιζηματογενή πετρώματα που χρονολογούνται έως τριών δισεκατομμυρίων χρόνων. Η ανίχνευση οργανικών μορίων σε βράχους δείχνει ότι υπήρχαν δομικά στοιχεία για τη ζωή.
Παρόν
Θεωρητικά, αν υπάρχει (ή υπήρχε) ζωή στον Άρη τα ίχνη της θα βρίσκονταν, ή θα διατηρούνταν καλύτερα, στο υπέδαφος, προστατευμένα από τις τρέχουσες αντίξοες συνθήκες της επιφάνειας. Σήμερα η ζωή στον Άρη, ή οι ενδείξεις της, θα βρίσκονταν λίγα μέτρα ή πολλά χιλιόμετρα κάτω από την επιφάνεια, ή σε υπόγεια γεωθερμικά ενεργά σημεία. Το παγετώδες στρώμα στον Άρη βρίσκεται μόνο μερικά εκατοστά υπό του εδάφους, και οι αλμυρές άλμες παραμένουν υγρές για λίγα εκατοστά βάθους. Το νερό είναι κοντά στο σημείο βρασμού ακόμη και στα βαθύτερα σημεία της λεκάνης Ελλάς και δεν παραμένει σε υγρή κατάσταση για πολύ ώρα στην επιφάνεια του Άρη, εκτός αν είναι καλυμμένο με πάγο ή κατόπιν απότομης απελευθέρωσης υπόγειου νερού.
Έως τώρα, η NASA ακολουθεί στρατηγική τύπου "ακολουθώντας το νερό" στον Άρη και δεν έχει αναζητήσει ίχνη ζωής εκεί από τον καιρό της αποστολής Viking. Από το 2017, η κοινή συναίνεση για τους αστροβιολόγους της NASA είναι ότι ίσως χρειαστεί πρόσβαση στο Αρειανό υπέδαφος για να βρεθούν τρέχοντα κατοικήσιμα περιβάλλοντα.
Λανθάνουσα υπεδάφια ζωή
Το ρόβερ Περιέργεια μέτρησε τα επίπεδα ιονίζουσας ακτινοβολίας ίσα με 76 mGy ετήσια, CS1 maint: Multiple names: authors list ([//en.wikipedia.org/wiki/Category:CS1_maint:_Multiple_names:_authors_list link]) που θα αποστείρωνε την επιφάνεια του πλανήτη. Η κατοικησιμότητά του εξαρτάται από την τροχιακή εκκεντρότητα και την κλίση του άξονά του. Βάσει εκτίμησης, αν αναπτύχθηκε ζωή σε περίοδο έως 450.000 χρόνια, τότε τα ρόβερ στον Άρη θα βρουν αδρανή, αλλά βιώσιμη ζωή σε βάθος έως ενός μέτρου. CS1 maint: Multiple names: authors list ([//en.wikipedia.org/wiki/Category:CS1_maint:_Multiple_names:_authors_list link])
Κοσμική ακτινοβολία
μικρογραφία|Το Mars Global Surveyor είναι ρομποτικό διαστημόπλοιο που εκτοξεύτηκε το 1996. Το 1965, το Μάρινερ 4 ανακάλυψε ότι ο Άρης δεν είχε πλανητικό μαγνητικό πεδίο για προστασία από την επικίνδυνη κοσμική ακτινοβολία και την ηλιακή ακτινοβολία· στα τέλη της δεκαετίας του 1990 παρατηρήσεις από το Mars Global Surveyor επιβεβαίωσαν την ανακάλυψη. Οι επιστήμονες υποθέτουν ότι ελλείψει μαγνητικής ασπίδας ο ηλιακός άνεμος θα παρέσυρε μακριά μεγάλο μέρος από την Άρειανή ατμόσφαιρα σε περίοδο αρκετών δισ. χρόνων. Ως επακόλουθο, ο πλανήτης θα ήταν ευάλωτος στη διαστημική ακτινοβολία για περίπου 4 δισεκατομμύρια χρόνια.
Πρόσφατα δεδομένα in-situ από το ρόβερ Περιέργεια  δείχνουν ότι η ιονίζουσα ακτινοβολία από τις γαλαξιακές κοσμικές ακτίνες και οι εκπομπές ηλιακών σωματιδίων  ίσως δεν είναι περιοριστικοί παράγοντες για τον προσδιορισμό κατοικησιμότητας. Τα 76 mGy ετήσια που μέτρησε το Περιέργεια ισοδυναμούν με τα επίπεδα στο εσωτερικό του ISS. Το 2014, από ευρήματα της δεύτερης MEPAG Επιστημονικής Αναλυτικής Ομάδας Ειδικών Περιοχών, συμπεράθηκε ότι:
Σωρευτικά αποτελέσματα
μικρογραφία|300x300εσ|Από την εκτόξευση του ExoMars 2016 Ακόμη και τα πιο ανθεκτικά κύτταρα δεν θα επιβίωναν από την κοσμική ακτινοβολία κοντά στην επιφάνεια του Άρη εφόσον έχει χάσει την προστατευτική μαγνητόσφαιρα και ατμόσφαιρα. Μετά απο χαρτογράφηση των επιπέδων κοσμικής ακτινοβολίας σε διάφορα βάθη στον Άρη, οι ερευνητές συμπέραναν ότι στα πρώτα υπεδάφια μέτρα του πλανήτη κάθε ζωή θα πέθαινε από θανατηφόρες δόσεις της κοσμικής ακτινοβολίας. Η σωρευτική ζημιά σε DNA και RNA από την κοσμική ακτινοβολία θα περιόριζε την εύρεση βιώσιμων κυττάρων σε βάθος μεγαλύτερο από 7,5 μέτρα υπό της επιφάνειας. Τα πιο ανθεκτικά σε ακτινοβολίες Γήινα βακτήρια θα επιβίωναν σε λανθάνουσα κατάσταση σπορίων για μόνο 18.000 χρόνια στην επιφάνεια. Στα 2 μέτρα —το μέγιστο βάθος που μπορεί να φτάσει το ρόβερ ExoMars—  ο χρόνος επιβίωσης θα ήταν 90.000 έως μισό εκατομμύριο χρόνια, ανάλογα με τον τύπο του πετρώματος. αριστερά|μικρογραφία|Το RAD του ρόβερ [[Curiosity|Περιέργεια είναι όργανο ανίχνευσης και μέτρησης ραδιενέργειας.]] Τα δεδομένα που συλλέχθηκαν από τον Ανιχνευτή Μετρητή Ακτινοβολίας (RAD), ένα από τα όργανα του ρόβερ Περιέργεια, δείχνουν ότι η επιφανειακή ακτινοβολία είναι 76 mGy/έτος, και ότι η "ιονίζουσα ακτινοβολία επηρεάζει έντονα τις χημικές συστάσεις και δομές, ιδιαίτερα του νερού, των αλάτων, και των ευαίσθητων στην οξειδοαναγωγή οργανικών μορίων."CS1 maint: Explicit use of et al. ([//en.wikipedia.org/wiki/Category:CS1_maint:_Explicit_use_of_et_al. link]) Ανεξάρτητα από την προέλευση των Αρειανών οργανικών ενώσεων (μετεωρική, γεωλογική ή βιολογική), οι δεσμοί άνθρακα είναι επιρρεπείς σε διάσπαση και ανασχηματισμό με περιβάλλοντα στοιχεία από ιονίζουσα ακτινοβολία φορτισμένων σωματιδίων. Αυτές οι ακριβέστερες εκτιμήσεις δείχνουν ότι η πιθανότητα εύρεσης διατηρημένων οργανικών ενδείξεων ζωής είναι συνάρτηση του βάθους καθώς και των χρόνων επιβίωσης μικροβίων ή βακτηρίων σε λανθάνουσα κατάσταση υπεδάφια. Η έκθεση καταλήγει στο συμπέρασμα ότι οι in situ "επιφανειακές μετρήσεις —και υπεδάφιες εκτιμήσεις— οριοθετούν το παράθυρο διατήρησης για την Αρειανή οργανική ύλη κατόπιν εξόρυξης και έκθεσης σε ιονίζουσα ακτινοβολία σε λίγα μόνο μέτρα από την επιφάνεια."
Τον Σεπτέμβριο 2017 το NASA ανακοίνωσε για τα επίπεδα ακτινοβολίας στην επιφάνεια του Άρη ότι προσωρινά διπλασιάστηκαν εξαιτίας ενός σέλας 25 φορές φωτεινότερου από οποιοδήποτε προηγούμενο, που οφείλεται σε σημαντική και απρόσμενη ηλιακή καταιγίδα στα μέσα του μήνα.